AIŠKINAMASIS RAŠTAS

dėl savivaldybės turto perdavimo uždarajai akcinei bendrovei "Molėtų vanduo" pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti uždarajai akcinei bendrovei „Molėtų vanduo“ (toliau – Bendrovė) pagal turto patikėjimo sutartį 20 (dešimčiai) metų valstybinės (valstybės perduotos savivaldybėms) funkcijai – civilinė sauga (civilinės saugos užduočių vykdymui ekstremalių situacijų metu) ir savivaldybės funkcijai – geriamojo vandens tiekimas - įgyvendinti rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Bendrovei perdavus sprendime nurodytą turtą pagal turto patikėjimo sutartį, turtas bus tinkamai apskaitytas, naudojamas pagal paskirtį ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

2023 m. lapkričio 15 d. gautas iš UAB „Molėtų vanduo“ raštas Nr. „Dėl turto perdavimo“, kuriame prašoma turtą perduoti pagal turto patikėjimo sutartį valstybinei (valstybės perduotos savivaldybėms) funkcijai – civilinė sauga (civilinės saugos užduočių vykdymui ekstremalių situacijų metu) ir savivaldybės funkcijai – geriamojo vandens tiekimas – vykdymui. Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros aktą Nr. T21-17 turtas pripažintas nereikalingu administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2023 m. lapkričio 16 d. įsakymu Nr. B6-729 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu administracijos veiklai ir siūlymas Molėtų rajono savivaldybės tarybai perduoti UAB “Molėtų vanduo“ pagal turto patikėjimo sutartį. Šiuo tikslu teikiamas Molėtų rajono savivaldybės tarybai Sprendimo projektas.